IGRA UBACIVANJA

Draga djeco!

Donosimo vam novu jednostavnu i zabavnu igru koju možete sami izraditi.

Za igru vam je potrebno: nekoliko kartonskih valjaka wc papira, ljepilo, flomaster, ping pong ili neka druga loptica slične veličine i malo dobre volje.

Postupak izrade i upute za igru:

1. Valjke wc papira razrežite na različite visine i polijepite jedne uz druge.

2. Na valjke različitih visina flomasterom napišite brojeve.

3. Svaki igrač tri puta baca ping pong lopticu u valjke.

4. Na kraju se zbrajaju osvojeni bodovi.

Objašnjenje:

Ovom igrom vježbate finu motoriku, pažnju, brojeve, količinu i preciznost. Uz to, dobro se zabavljate!

